《野田黄雀行》
宋代·于石

鸣不择上林，栖不依华屋。
雄飞各呼雌，翩翩自相逐。
渴饮野田各，饥啄野田粟。
一饮一啄能几何，慎勿远飞投网罗。
君不见金笼老鹦鹉，向人空作闲言语。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。